  Майя Бывальцева «Родина» партилэн Удмуртиысь улосвыл ёзэтэзлы кивалтӥсе Виктор Улановез бырйизы. Со сярысь ивортэ политика огазеяськонлэн пресс-службаез. Пумкылъян кутӥзы кенешонын лушкем куара сётыса 10-тӥ гудырикошконэ. Озьы ик Уланов элькунысь Кун Кенеше депутатъёсты быръёнъёсы партилэн кандидатъёсыныз элькун лыметлэн нырысетӥ чураз. Тодэ вайытом, куара сётонъя огъя нуналэ, 10-тӥ куарусёнэ, бюллетеньёсын куать партиос луозы: «Единая Россия», КПРФ, ЛДПР, «Справедливая Россия», «Родина» но «Коммунисты России», соос асьсэ кандидатъёссэс партилэн лыдметэныз но, одӥг мандатъем округъёсъя но ӵектӥзы. Азьвыл «Родина» партилэн улосвлы ёзэтэнызы Иван Алабужев кивалтӥз. ВАТСАН Виктор Александрович Уланов.  Вордскиз 1948-тӥ арын 3-тӥ гудырикошконэ Грак ёросысь 21-тӥ Октябрь нимо посёлокын.  Сарапулысь авиаци техникумез но Ижкарысь техникая кун университетэз йылпумъяз.  Та дыре «Конструкторское бюро электроизделий XXI века» акционер огазеяськонэн кивалтэ. Тегъёс: Политика Ижкар Удмуртия  